सार्वजनिक स्थानों पर स्मोकिंग पर पूरी तरह बैन लगाने की केंद्र सरकार की अधिसूचना पर सुप्रीम कोर्ट ने रोक लगाने से इनकार कर दिया है। सिगरेट बनाने वाली बहुराष्ट्रीय कंपनियों द्वारा अधिसूचना के कुछ हिस्सों पर स्टे लगाने के आग्रह को सुप्रीम कोर्ट ने ठुकरा दिया। सुप्रीम कोर्ट की हरी झंडी के बाद 2 अक्टूबर से देशभर में सार्वजनिक स्थलों पर स्मोकिंग करते पकड़े जाने पर 200 रुपये का जुर्माना भरना पड़ेगा।